b'\n_START_ARTICLE_\nClemmensenova redukcija\n_START_PARAGRAPH_\nClemmensenova redukcija je kemijska reakcija, v kateri se ketoni (in aldehidi) s cinkovim amalgamom in klorovodikovo kislino reducirajo v alkane. Reakcija se imenuje po danskem kemiku Eriku Christianu Clemmensenu._NEWLINE_Reakcija je zlasti u\xc4\x8dinkovita za redukcijo aril-alkil ketonov, ki nastanejo s Friedel-Craftsovo acilacijo. Za alifatske ali cikli\xc4\x8dne ketone je bolj u\xc4\x8dinkovita redukcija s kovinskim cinkom._NEWLINE_Substrat mora biti stabilen v zelo kislih pogojih, v katerih poteka Clemmensenova redukcija. Za substrate, ki v kislem niso obstojni, je primerna Wolff-Kishnerjeva redukcija, ki poteka v mo\xc4\x8dno bazi\xc4\x8dnem okolju. Bolj mila metoda je Mozingova redukcija. Odcepljeni kisikov atom se pretvori v molekulo vode.'